ᱫᱷᱩᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱫᱷᱩᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱥᱚᱝᱨᱩᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱫᱷᱩᱨᱤ ᱥᱚᱦᱚᱨ ᱨᱮ ᱠᱟᱹᱢᱤ ᱠᱟᱱᱟ ᱾ ᱫᱷᱩᱨᱤ ᱡᱚᱸᱠᱥᱚᱱ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱠᱚᱧᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱟᱢᱵᱟᱞᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾ ᱨᱮᱞᱣᱮ ᱥᱴᱮᱥᱚᱱ ᱫᱷᱩᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱒᱔᱘ ᱢᱤᱴᱚᱨ (᱘᱑᱔ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱥᱴᱮᱥᱚᱱ ᱠᱳᱰ ᱰᱤ.ᱭᱩ.ᱟᱭᱤ. ᱮᱢ ᱟᱠᱟᱱᱟ ᱾ ᱫᱷᱩᱨᱤ ᱥᱴᱮᱥᱚᱱ ᱫᱚ ᱢᱤᱫᱴᱟᱹᱝ ᱴᱨᱮᱠ ᱨᱮ ᱢᱮᱱᱟᱜᱼᱟ, ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱮᱡᱽ ᱞᱩᱫᱷᱤᱭᱟᱱᱟ-ᱡᱟᱠᱷᱚᱞ ᱞᱟᱭᱤᱱ ᱡᱟᱦᱟᱸ ᱨᱮ ᱱᱚᱣᱟ ᱑᱙᱐᱕ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱢᱤᱫᱴᱟᱹᱝ ᱵᱟᱴᱷᱤᱱᱰᱟ-ᱨᱟᱡᱽᱯᱩᱨᱟ ᱞᱟᱭᱤᱱ ᱫᱚ ᱫᱷᱩᱨᱤ ᱠᱷᱚᱱ ᱯᱟᱨᱚᱢ ᱠᱟᱛᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱫᱚ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱫᱷᱩᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱤᱞᱮᱠᱴᱨᱤᱠ ᱞᱟᱭᱤᱱ ᱢᱮᱱᱟᱜᱼᱟ ᱾ ᱞᱩᱫᱷᱤᱭᱟᱱᱟ ᱠᱷᱚᱱ ᱫᱷᱩᱨᱤ ᱞᱟᱭᱤᱱ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱒᱐᱑᱙ ᱥᱮᱨᱢᱟ ᱨᱮ ᱯᱩᱨᱟᱹᱣ ᱞᱮᱱᱟ ᱾ ᱞᱩᱫᱷᱤᱭᱟᱱᱟ-ᱡᱟᱠᱷᱚᱞ ᱞᱟᱭᱤᱱ ᱨᱮ ᱫᱷᱩᱨᱤ(ᱯᱚᱧᱡᱟᱵᱽ)-ᱡᱟᱠᱷᱚᱞ(ᱦᱚᱨᱤᱭᱟᱱᱟ) ᱨᱮᱱᱟᱜ ᱖᱒ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱠᱷᱚᱸᱰ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱯᱩᱨᱟᱹᱣ ᱦᱩᱭ ᱞᱮᱱᱟ ᱟᱨ ᱡᱩᱞᱟᱭ ᱒᱐᱒᱐ ᱨᱮ ᱱᱟᱯᱟᱭ ᱛᱮ ᱯᱨᱚᱵᱷᱟᱣ ᱦᱩᱭ ᱞᱮᱱᱟ ᱾ ᱵᱚᱴᱷᱤᱱᱰᱟ-ᱨᱟᱡᱽᱯᱩᱨᱟ ᱞᱟᱭᱤᱱ ᱨᱮ ᱫᱷᱩᱨᱤ ᱥᱴᱮᱥᱚᱱ ᱠᱷᱚᱱ ᱞᱮᱦᱨᱟ ᱢᱩᱦᱚᱵᱚᱛ ᱥᱴᱮᱥᱚᱱ ᱫᱷᱟᱹᱨᱤᱡ ᱖᱘ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱰᱟᱦᱟᱨ ᱦᱚᱸ ᱡᱩᱞᱟᱭ ᱒᱐᱒᱐ ᱨᱮ ᱯᱩᱨᱟᱹᱣ ᱞᱮᱱᱟ ᱾ ᱵᱮᱵᱚᱥᱛᱟ ᱫᱷᱩᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱡᱚᱛᱚ ᱞᱟᱹᱠᱛᱤᱭᱟᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱡᱮᱞᱮᱠᱟ: ᱫᱟᱜ ᱠᱩᱞᱟᱨ ᱥᱟᱶᱛᱮ ᱧᱩ ᱫᱟᱜ, ᱥᱚᱨᱵᱚᱡᱟᱱᱤᱠ ᱛᱚᱣᱟᱞᱮᱴ ᱠᱚᱫᱚ ᱞᱟᱹᱠᱛᱤᱭᱟᱱ ᱠᱷᱚᱱ ᱰᱮᱦᱮᱨ ᱜᱮ ᱢᱮᱱᱟᱜᱼᱟ, ᱨᱤᱴᱨᱟᱭᱤᱝ ᱚᱲᱟᱜ, ᱟᱹᱰᱤ ᱱᱟᱯᱟᱭ ᱫᱩᱲᱩᱵ ᱡᱟᱭᱜᱟ, ᱴᱮᱞᱤᱯᱷᱚᱱ ᱵᱩᱴᱷ ᱟᱨ ᱮᱴᱤᱮᱢ ᱾ ᱯᱞᱮᱴᱯᱷᱚᱨᱢ ᱡᱚᱲᱟᱣ ᱞᱟᱹᱜᱤᱫ ᱢᱤᱫ ᱯᱷᱩᱴ ᱪᱮᱛᱟᱱ ᱵᱨᱤᱡᱽ ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱫᱷᱩᱨᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱪᱤᱛᱟᱹᱨ